יש לנו תעלומה סביבתית,
והיא מתחילה עם פרט שנראה טריוויאלי
שמגלה אסון במידה גלובלית.
יום אחד אתם שמים לב שהדבש שאתם מורחים על טוסט הבוקר
יקר יותר.
במקום לעבור לריבה,
אתם בודקים את הסיבה לעליה במחיר.
מה שאתם מוצאים מזעזע.
מספר הדבורים המתורבתות בארצות הברית
יורד בקצב מפחיד.
הירידה נראית גדולה מדי
כדי להיות מוסברת על ידי הסיבות הרגילות למות דבורים:
מחלות, חומרי הדברה או רעב.
בזירת פשע טיפוסית לא נותרות כמעט דבורים בוגרות בכוורת,
חוץ, מאולי, מלכה בודדת וכמה ניצולות.
היא מלאה במחסני מזון שלא נגעו בהם והמון זחלים שלא בקעו,
מה שמציע שהבוגרים נעלמו בלי לחכות לבקיעה שלהם.
אבל מה שמוזר במיוחד
זה שאין סימנים למוות המוני של דבורים באזור.
או שהן שכחו את הדרך חזרה לכוורת,
או שהן פשוט נעלמו.
ההעלמויות המסתוריות האלה לא חדשות.
אנשים אספו דבש במשך מאות שנים.
אבל רק כשהמתיישבים הארופאיים במאה ה 15
הביאו את תת הזן, אפיס מליפרה,
התחלנו לביית דבורים.
מאז המאה ה 19,
דבוראים דיווחו על מקרים של העלמויות מאסיביות,
ונתנו להם שמות מסתוריים
כמו מחלת ההעלמות, מחלת ההתדלדלות האביבית
והתמוטטות סתיו.
אבל כשב 2006 נמצא שהאובדנים האלה משפיעים
על יותר ממחצית מהכוורות בארצות הברית,
התופעה קיבלה שם חדש:
הפרעת קריסת המושבה.
הדבר הכי מפחיד בתופעה
הוא לא שאנחנו צריכים לחזור להשתמש בסוכר רגיל לתה.
אנחנו מגדלים דבורים בשביל הדבש,
אבל הן גם מאביקות את היבולים בקנה מידה מסחרי,
ויוצרות יותר משליש מאספקת האוכל של אמריקה תוך כדי.
אז, איך נוכל למצוא את הגורם לאסון?
הנה כמה גורמים אפשריים.
מוצג א': מזיקים ומחלות.
הכי ידועה לשימצה היא כנימת וורואה,
מזיק אדום זעיר שלא רק פולש למושבות וניזון מהדבורים,
אלא גם מעביר פתוגנים שמפריעים לגדילת הדבורים
ומקצר את חייהן.
מוצג ב': גנטיקה.
המלכה היא מרכז הכוורת הבריאה.
אבל היום, מיליוני מלכות המופצות
בכוורות מסחריות, מתרבות מכמה מלכות בודדות,
מה שמעלה את הדאגה בנוגע להיעדר גיוון גנטי,
שיכול להחליש את ההגנות של דבורים מול פתוגנים ומזיקים.
מוצג ג': כימיקלים.
חומרי הדברה שמשמשים גם על כוורות מסחריות וגידולים חקלאיים כדי להרחיק מזיקים
יכולים להכנס לאוכל ולמים שדבורים צורכות.
מדענים אפילו מצאו שכמה חומרי הדברה
מזיקים ליכולות של הדבורים.
אז יש לנו תיק מלא רמזים
אבל אין כיוון ברור.
במציאות, מדענים, החוקרים של המקרה,
אינם מסכימים בנוגע למה שגורם להפרעת קריסת המושבה.
בינתיים, אנחנו מניחים שכמה גורמים הם הסיבה.
הדבורים לא בהכרח בסכנת הכחדה,
אבל פחות דבורים בסך הכל אומר פחות האבקה ועלויות מזון גבוהות יותר,
אז זה חיוני שמדענים יפתרו את הבעיה של הדבורים הנעלמות.
מפני שבעוד שהעובדה שפחות דבש יכול להציק,
מחסור ביבולים באמת יכול להכאיב.